தமிழ்த் திரையுலகம் பல்வேறு தரப்பினர்களைக் கொண்டது. தயாரிப்பாளர்கள், இயக்குநர்கள், நடிகர்கள், தொழில்நுட்பக் கலைஞர்கள், இதர தொழிலாளர்கள், திரையரங்குகள், வினியோகஸ்தர்கள் எனப் பல தரப்பினர் திரைத் துறையில் இருக்கிறார்கள். எல்லா நடவடிக்கைகளும் நிறுத்தப்படும் என்றால் சம்பந்தப்பட்ட எல்லாத் தரப்புகளுடனும் கலந்தாலோசித்த பிறகே இந்த முடிவை எடுத்திருக்க வேண்டும் என்பதைப் பலரும் சுட்டிக்காட்டினார்கள். தமிழ்த் திரைப்பட வர்த்தக சபையின் தலைவர் அபிராமி ராமநாதன் இந்த அறிவிப்பை வெளிப்படையாகவே எதிர்த்தார். வினியோகஸ்தர்கள் பலரும் இதை எதிர்த்திருக்கிரார்கள். வேலைநிறுத்த அறிவிப்புக்கு முன்பு பல தரப்பினரையும் கலந்தாலோசிக்கவில்லை என்பதும் வேலைநிறுத்தத்தால் திரைத் துறையின் சிக்கல்கள், நஷ்டங்கள்தாம் கூடும் என்பதும் மாற்றுத் தரப்பினரின் வாதங்கள்.